**Crucea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crucea

...

În lumea cu tot mai mulți sărmani,

În care dragostea e tot mai inutilă,

Săracii sunt tot mai săraci în bani,

Bogații sunt tot mai săraci în milă!

...

În lumea asta parcă-i tot mai greu,

În umbra ei pândind un ochi himeric

Ochiul ciclopic al unui Dumnezeu,

Ce umple lumea cu moarte și-ntuneric!

...

Oricum lumea încet încet se duce,

Curând va deveni un uriaș mormânt,

Spre luare-aminte, va rămâne-o cruce

Ce va purta pe brațe singurul Cuvânt!